Publication: Magyar Közlöny
Issue: MK-2002-90 (Year: 2002, Number: 90)
Era: 1990-2004
Section: 1993. évi LXXVIII. törvény (a továbbiakban: Lt.) 41. §
Paragraph Index: 513

(2) bekezdésében foglalt szabályozással s ezáltal az Alkotmány 44/A. § (2) bekezdésével. Az indítványozó úgy vélekedett, hogy az Ör. sérelmezett rendelkezése „az Lt. szabályozását kiterjesztve, a bérlõként való elismerés további feltételeit írja elõ”, amikor a bérlõ által alapított gazdasági társaság jogutódlása esetén a bérleti jog átruházására vonatkozó szabályokat rendeli alkalmazni. II. Az Alkotmánybíróság a rendelkezõ részben foglalt döntését a következõ jogszabályi elõírásokra alapozta. Az Alkotmány 44/A. § (2) bekezdése szerint a helyi képviselõ-testület a feladatkörében rendeletet alkothat, amely nem lehet ellentétes a magasabb szintû jogszabállyal. Az Ötv. 16. § (1) bekezdése értelmében a képviselõ-testület törvény által nem szabályozott helyi társadalmi viszonyok rendezésére, továbbá törvény felhatalmazása alapján, annak végrehajtására alkot rendeletet. Az Lt. több tárgykörben is rendeletalkotási felhatalmazást állapít meg az önkormányzat képviselõ-testülete számára. Az Lt. 42. § (1) bekezdés elsõ mondata lehetõvé teszi, hogy „a bérlõ a helyiség bérleti jogát a bérbeadó hozzájárulásával másra átruházhatja vagy elcserélheti”. E § (2) bekezdésének megfelelõen az „önkormányzati helyiség esetén a hozzájárulás feltételeit önkormányzati rendeletben kell meghatározni”. 2002/90. szám E rendelkezés tartalmát szûkíti az Lt. 41. § (2) bekezdése, amikor a következõket írja elõ: „Ha a bérlõ a gazdasági

Source: https://magyarkozlony.hu/hivatalos-lapok/c7a8ef9b7be025036bf3b2c2722701b3ea8dff2d/dokumentumok/01b6ac37f64fa2de8d1b5d1b23c46148ac4361a2/letoltes